ועדת הפנים והגנת הסביבה, כנסת 19, פרוטוקול מספר 347, 2014-07-15 12:00

מירי רגב: חברים, שלום לכולם.

מירי רגב: ברוכים הבאים.

מירי רגב: אני פותחת את ועדת הפנים והגנת הסביבה בסוגיית בוסתאן אלמרג'.

מירי רגב: הנושא עלה כנושא לדיון בוועדה על ידי חברי, חבר הכנסת חנא סוייד, שהעביר בקשה לדון במצבה של מועצת בוסתאן אלמרג'.

מירי רגב: משום שהנושא הזה עלה על ידי חברי, חבר הכנסת חנא סוייד, אני מבקשת שחבר הכנסת חנא סוייד יפתח את הדיון ויציג את הנושא.

חנא סוייד: תודה, גברתי היושבת-ראש.

חנא סוייד: אני רוצה לברך את כל התושבים של הרשות, את יישובי הרשות שהגיעו להשתתף בישיבה.

חנא סוייד: ההשתתפות ההמונית אומרת משהו.

חנא סוייד: היא אומרת שלאזרחים אכפת מהעתיד שלהם, מהעתיד של הרשות שלהם.

חנא סוייד: האמת היא שביקשתי לקיים את הדיון הזה לגבי העתיד, לגבי המצב, התפקוד ורמת השירותים.

חנא סוייד: לאחר שהיו מספר פניות של תושבים מכל יישובי המועצה האזורית בוסתאן אלמרג', ולאחר שביקרתי ועוד חברי כנסת ביקרו ועמדנו מקרוב על הקריסה המוחלטת כמעט של השירותים ביישובי הרשות המקומית, ביקשתי עוד במושב הקודם לקיים דיון על עתיד הרשות המקומית, על מצב השירותים שניתנים על ידי המועצה לתושבים.

חנא סוייד: אני לא אגזים אם אני אגיד שבאמת עמדתי וראיתי שהשירותים ממש קרסו בבתי ספר, בגני ילדים, בניקיון.

חנא סוייד: היה אפס שירותים.

מירי רגב: בארבעת הישובים.

חנא סוייד: בכל הישובים.

חנא סוייד: למרות המאבקים, למרות ההתפתחויות בראשות המועצה, בהנהלת המועצה, בעמדת משרד הפנים לאיך הוא מנהל את העניינים, חשבתי שדבר ראשון אנחנו כנציגי ציבור כאן בכנסת צריכים להרים דגל ולדרוש ממשרד הפנים לקיים את המחויבות שלו כלפי התושבים.

חנא סוייד: לפני שהתושבים צריכים רשות מקומית, לפני שהם צריכים ראש מועצה וראש ועדה קרואה, הם צריכים שירותים.

חנא סוייד: המסר העיקרי שאני רוצה להדגיש אותו בראשית דבריי זה שאנחנו צריכים לעמוד על כך שנתווה, שתהיה מפת דרכים, שיהיה GPS, כדי שהאזרחים ילכו הביתה ויקבלו שירותים ראויים.

חנא סוייד: זה דבר ראשון.

חנא סוייד: אני מניח שהרבה אנשים באו לכאן בגלל שרוצים בחירות או לא רוצים בחירות.

חנא סוייד: בשבילי שיהיו בחירות מחר בבוקר.

חנא סוייד: מה שחשוב לפני מחר בבוקר זה שהאזרחים והתושבים ייהנו משירותים ראויים.

חנא סוייד: אני חושב שמשרד הפנים עשה פשלה, עשה מחדל בטיפול בנושאי בוסתאן אלמרג'.

חנא סוייד: פירקו ופיזרו את המועצה ב-2009 עד עצם היום הזה.

חנא סוייד: אני מצר על כך שפירקו, פיזרו את המועצה ושלחו את ראש המועצה שנבחר על ידי התושבים הביתה.

מירי רגב: בגלל הגירעון?

חנא סוייד: בגלל הגירעון כנראה.

חנא סוייד: מצאתי שהתחלפו 4,5 ראשי מועצה עד עצם היום הזה.

דוד אזולאי: 6.

חנא סוייד: ראשי מועצה ממונים.

חנא סוייד: בין 4 ל-6.

חנא סוייד: המצב של המועצה רק התדרדר כל הזמן.

חנא סוייד: אני חושד שמא משרד הפנים לא מעוניין בהמשך קיום המועצה הזאת.

חנא סוייד: איך ייתכן שאחרי שמשרד הפנים עם הזרוע הארוכה שלו ממנה ראשי מועצה, המצב של המועצה הולך ומתדרדר כל הזמן?

חנא סוייד: לאור זה שאני שומע עכשיו שרוצים לפזר את הרשות הזאת ולשלוח כל ישוב לרשות אחרת, אני חושב שמדובר פה באיזו שהיא מזימה.

חנא סוייד: משרד הפנים צריך לענות איך ייתכן שהוא ממנה ראש רשות אחד, שני, שלישי ורביעי והמצב רק הולך ומתדרדר כל הזמן.

חנא סוייד: השירותים הם כמעט אפסיים ברשות.

חנא סוייד: משרד הפנים צריך לענות לנו מה קרה.

חנא סוייד: האם יש כאן משהו מתוכנן לתת לשירותים ולרשות הזאת לקרוס לכל עבר?

חנא סוייד: אני יודע שבינתיים מונתה ועדת חקירה על ידי משרד הפנים.

חנא סוייד: יש התלחשויות שהוועדה מתלבטת או שוקלת ברצינות - -

מירי רגב: ועדה של מי?

חנא סוייד: של משרד הפנים.

חנא סוייד: ארז קרייזלר, שהיה ראש מועצה אזורית, הוא ראש הוועדה.

מירי רגב: תפקידה של ועדת החקירה הוא בעצם לבדוק את מצבה של המועצה.

חנא סוייד: כן.

תמר זנדברג: זאת ועדת חקירה של הגבולות.

<קריאה: מעמדה המוניציפאלי.

<קריאה: זאת ההגדרה.

מירי רגב: חקירת גבולות זה משהו אחר.

חנא סוייד: אני יכול לבטא את זה הכי טוב כאן.

חנא סוייד: מעמדה המוניציפאלי אומר עצם קיומה, הגבולות שלה, מקורות ההכנסה שלה, ההתנהלות שלה.

חנא סוייד: זה בעצם מה שאומר המעמד המוניציפאלי.

חנא סוייד: אני יודע על מה אני מדבר בדרך כלל.

חנא סוייד: אני שומע התלחשויות בטון גובר על כך שחושבים לשלוח כל אחד מהישובים לרשות מוניציפאלית אחרת.

חנא סוייד: את דחי לעפולה, את מצר למקום אחר.

חנא סוייד: רוצים בעצם לפזר את המועצה הזאת.

חנא סוייד: אני חושב שזה מנוגד לאינטרס ולרצון של התושבים.

חנא סוייד: אני מרגיש שהתושבים מעוניינים ורוצים בהמשך קיום המועצה.

חנא סוייד: אני חושב שהאפשרות הזאת היא עוד מחדל מצד הוועדה שמשרד הפנים מינה, אולי לצורך הזה במיוחד.

מירי רגב: חנא, מחר שר הפנים פה.

מירי רגב: אני אשלח כמובן מכתבים, אבל שווה להעלות את זה גם מחר.

חנא סוייד: מה שיקבע בסופו של דבר זה הרצון של התושבים.

חנא סוייד: אם התושבים רוצים ללכת כל אחד - -

מירי רגב: מתי רצון התושבים קובע משהו במדינה?

חנא סוייד: אולי זאת נקודת ההתחלה.

חנא סוייד: אולי מכאן נתחיל איזה טרנד חדש.

חנא סוייד: חשבתי שהמועצה בוסתאן אלמרג' מוגדרת כמועצה אזורית.

חנא סוייד: אני בדקתי.

חנא סוייד: כל המאפיינים של המועצה האזורית הם בעצם של מועצה מקומית.

חנא סוייד: עשיתי עוד בדיקה אחת.

חנא סוייד: מצאתי שעצם ההגדרה של המועצה כמועצה אזורית ולא כמועצה מקומית גורם לה להפסיד כסף במענקי האיזון במשרד הפנים.

חנא סוייד: אני חושב שחשוב שוועדת החקירה תבדוק את המעמד של הרשות המקומית.

חנא סוייד: כל המאפיינים – שטח השיפוט, ההוצאה לנפש הם של מועצה מקומית.

חנא סוייד: אני לא מבין למה צריכה הרשות להמשיך להיות מועצה אזורית, במיוחד אם זה מגדיל את ההשתתפות ואת התמיכה של משרד הפנים ברשות המקומית.

<קריאה: זה מתקזז מתקציב החינוך.

חנא סוייד: לסיום דבריי אני רוצה להדגיש את העניין הבא.

חנא סוייד: אני חושב שמה שחשוב כאן זה שאנחנו נקרא ונלחץ את משרד הפנים, שהשכיל להחליף 4 ראשי רשויות מקומיות כשמצב הרשות הלך והתדרדר, לשלוח את היד שלו לכיס.

חנא סוייד: יש שם משהו כמו 35,40 מיליון שקל גירעון.

חנא סוייד: גם אם ייבחר הרקלוס לרשות המועצה העתידית, הוא לא יוכל לסגור את הגירעון הזה.

חנא סוייד: יש בנוסף לזה עוד תיקים של הוצאה לפועל ועוד חובות שמתקרבים ל-50 מיליון שקל.

חנא סוייד: אין לרשות המקומית מקורות הכנסה מלבד הארנונה על בתי מגורים.

חנא סוייד: יש התייחסות מבישה, לדעתי, של מחוז הצפון.

מירי רגב: מה אתה מבקש מהוועדה?

חנא סוייד: אני רוצה שהוועדה תנחה את ועדת החקירה שתפעל ותחליט להרחיב את תחומי השיפוט של הרשות המקומית, תגדיל את מקורות ההכנסה שלה במובן זה שהארנונה של אזור תעשיה אלון תבור שהוקם על אדמות נין תלך גם למועצה מקומית בוסתאן אלמרג'.

חנא סוייד: זה אזור התעשייה העשיר ביותר.

חנא סוייד: זה מכרה זהב.

חנא סוייד: התושבים לא נהנים.

חנא סוייד: אני רוצה שוועדת החקירה תתייחס לעניין הזה של סגירת החובות והגירעונות, שתציב בסיס לכך שיהיו מקורות הכנסה עצמאים למועצה המקומית כך שהרשות שתיבחר בעתיד תוכל לכלכל את צעדיה, תוכל להגיע לעצמאות פיננסית.

מירי רגב: תודה רבה לך, חבר הכנסת חנא סוייד.

מירי רגב: אני מבקשת מהיועץ המשפטי של משרד הפנים לענות לי על שתי שאלות כדי שנדע את המסגרת של הדיון.

מירי רגב: מה התפקיד או מה המנדט של הוועדה שמינה שר הפנים?

מירי רגב: עד מתי אמורה הוועדה לתת את המלצותיה?

מירי רגב: האם בוסתאן אלמרג' היא מועצה אזורית או מועצה מקומית על פי הגדרת משרד הפנים?

<דרור לוינגר: בוסתאן אלמרג' זאת מועצה אזורית.

<דרור לוינגר: כך היא מוגדרת, כך הוא כוננה בצו שלה.

<דרור לוינגר: יש לה ועדים מקומיים, יש לה מספר ישובים.

<דרור לוינגר: זה המצב הקיים.

<דרור לוינגר: ועדת החקירה הוקמה - -

דוד אזולאי: גם תקציבית מתייחסים אליה כך?

<דרור לוינגר: תקציבית אני לא יודע לומר.

מירי רגב: טוב שאנחנו יודעים שזאת מועצה אזורית מבחינת משרד הפנים.

דוד אזולאי: משרד הפנים, לצערי הרב, לא מתייחס אליה כמועצה אזורית.

דוד אזולאי: זאת הבעיה.

<דרור לוינגר: אני לא חושב שהדברים הם נכונים, אבל אני אומר את הדברים - -

חנא סוייד: הם נכונים בהחלט.

מירי רגב: חברים, אני רוצה לשמוע הגדרות משפטיות של נושאים, כדי שנדע איך להמשיך מכאן הלאה.

<דרור לוינגר: יש לנו אנשי מקצוע לגבי הפן התקציבי, הם יוכלו להרחיב אם יהיה צורך.

<דרור לוינגר: ועדת החקירה הוקמה ביוני 2014.

<דרור לוינגר: לוועדת החקירה יש מנדט רחב.

<דרור לוינגר: צוין כבר עכשיו שוועדת החקירה עוסקת בבוסת

<דרור לוינגר: אן אלמרג' ובמועצה אזורית אל-בטוף.

<דרור לוינגר: היא לא נועדה אך ורק לבוסת

<דרור לוינגר: אן אלמרג'.

<דרור לוינגר: תפקידה של ועדת החקירה – אני מקריא מכתב המינוי שלה – לבדוק את מעמה המוניציפלי של המועצה האזורית בוסתאן אלמרג', את שינוי הגבולות וחלוקת ההכנסות בין המועצה האזורית בוסתאן אלמרג' למועצה האזורית אל-בטוף, עיריית עפולה והמועצות האזוריות גלבוע ועמק יזרעאל.

<דרור לוינגר: כנ"ל לגבי מועצה אזורית אל-בטוף.

<דרור לוינגר: התפקיד שלה הוא מאוד רחב.

<דרור לוינגר: היא יכולה להמליץ על כל חלופה אחרת שנוגעת למעמדה המוניציפאלי של בוסתאן אלמרג'.

<דרור לוינגר: אם זה השארתה כמועצה אזורית, אם זה ביטולה, פירוקה, העברת יישוביה, כולם או חלקם.

מירי רגב: עד מתי אמורה להעביר הוועדה את המלצותיה?

<דרור לוינגר: לוועדה לא הוקצב זמן בכתב המינוי.

<דרור לוינגר: יש לה משימה די מורכבת, עם בחינה רחבה מאוד של היבטים ונושאים.

<דרור לוינגר: לוועדה יש 5 חברים.

<דרור לוינגר: עם התקדמות ועדת החקירה והעבודה שלה, ואם יהיה צורך, ודאי שניתן יהיה להקציב זמן.

מירי רגב: הוועדה אמורה להיפגש גם עם תושבים?

מירי רגב: היא נפגשת עם תושבים?

מירי רגב: יצא קול קורא לתושבים?

<דרור לוינגר: כתב המינוי פורסם בעיתונים, פורסם באתר האינטרנט של המשרד, פורסם במועצה.

דוד צור: למה לא להמתין עם מועד הבחירות למועד סיום עבודת הוועדה, כך שתהיה המלצה ברורה?

מירי רגב: אנחנו נמליץ חד משמעית לא לקיים את הבחירות עד אחרי עבודת הוועדה.

מירי רגב: זה ברור לחלוטין.

דוד צור: הציבור הולך לבחור במשהו שהוועדה יכולה להמליץ על פירוקו חודש, חודשיים אחרי?

דוד צור: זה לא סביר בכל הליך.

מירי רגב: ברור.

מירי רגב: מי קבע את מועד הבחירות שיהיה ב-2 לדצמבר?

<קריאה: זה נקבע על ידי השר.

מירי רגב: שר הפנים קובע את מועד הבחירות, בהתייעצות עם מבקר המדינה ועם הוועדה.

דוד צור: האם התפקוד של הוועדה הקרואה הוא תפקוד טוב?

מירי רגב: הוא לא התייעץ איתנו.

מירי רגב: מתי הוא התייעץ איתנו?

<קריאה: היו התייעצויות.

מירי רגב: גדעון קיבל החלטה – היא הייתה מקובלת על כולנו - שהוא באופן עקרוני לא ממנה ועדות קרואות.

<דרור לוינגר: נכון, למעט טייבה.

מירי רגב: נכון.

תמר זנדברג: זה היה עוד לפני.

<קריאה: זה היה עוד בזמנו של ישי.

מירי רגב: דרך אגב, כל הועדה, אופוזיציה וקואליציה, תמכנו בו.

מירי רגב: הוא הסביר אחר כך שאם יהיו מועצות אזוריות או ערים עם גירעונות ונפח מאוד כבד, הוא יקבע שלא יהיו שם בחירות.

מירי רגב: זאת הייתה האמירה שלו.

חנא סוייד: הוא מחכה, גברתי היושבת-ראש, להחלטות ולהמלצות של ועדת החקירה.

חנא סוייד: כנראה שעל פי זה הוא יקבע את העמדה שלו.

דוד אזולאי: אמנם המועד הזה נקבע על ידי משרד הפנים באישור ועדת הפנים, אבל קדם לכך בג"ץ שקבע שהבחירות יהיו בדצמבר 2014.

מירי רגב: בג"ץ של מי?

דוד אזולאי: בג"ץ של התושבים.

<דרור לוינגר: זה לא מדויק.

דוד אזולאי: הייתה הסכמה עם משרד הפנים.

תמר זנדברג: כרגע אין שום היגיון ללכת לתהליך בחירות.

מירי רגב: גם בג"ץ יקבל את עמדתנו.

דוד אזולאי: אני לא מדבר כרגע על בג"ץ, אני מדבר על העובדות.

דוד אזולאי: אם אני טועה בעובדות, בבקשה תקן אותי.

<דרור לוינגר: אם לדייק, במחצית השנייה של 2012 נידון נושא דחיית הבחירות בבוסתאן אלמרג'.

<דרור לוינגר: מאחר שהבחירות היו אמורות להתקיים בסוף 2012, הועברו המלצות מקצועיות לשר הפנים.

<דרור לוינגר: שר הפנים פנה לוועדה.

<דרור לוינגר: התקיימו שני דיונים בוועדת הפנים של הכנסת בספטמבר ובאוקטובר 2012.

<דרור לוינגר: פורסמה דחיית הבחירות באוקטובר 2012.

<דרור לוינגר: היו 3 עתירות לבית המשפט בעקבות דחיית הבחירות.

<דרור לוינגר: בפסק דין הן נדחו.

מירי רגב: ביקרתי יחד עם ועדת הפנים בטורעאן.

מירי רגב: פשוט התרגשתי לשמוע מה התושבים אומרים עליך, יעקב זוהר, איזה הישגים הצלחת לעשות יחד עם התושבים בטורעאן.

מירי רגב: ישר כוח.

מירי רגב: אתם רואים אותו ככה קשוח, אבל הוא התחיל לבכות.

מירי רגב: ישר כוח.

מירי רגב: אני מקווה שתביא לשינוי הזה יחד עם התושבים בבוסתאן אלמרג'.

<יעקב זוהר: הגעתי לבוסת

<יעקב זוהר: אן אלמרג' ב-7.11.2013, לאחר שהיו לפניי כ-4 ראשי מועצות ממונים משנת 2009.

<יעקב זוהר: קיבלתי מועצה מרוסקת, עם גירעונות.

<יעקב זוהר: אני המועצה היחידה בישראל שמשלמת ארנונה.

<יעקב זוהר: אני יושב בעפולה.

<יעקב זוהר: מי שהעביר את זה זה ראש מועצה ממונה.

<יעקב זוהר: אני משלם כ-500 אלף שקל בשנה ארנונה יחד עם שכירות.

דוד אזולאי: המבנה של העירייה בעפולה.

<קריאה: לא העברתם את זה מעפולה?

דוד אזולאי: לא.

מירי רגב: פשוט מדהים.

<יעקב זוהר: יש לי מבנה בכפר דחי ששימש פעם כבית ספר, אבל הוא סגור.

<יעקב זוהר: אני משלם עליו שכירות של 10 אלפים שקל בחודש.

<יעקב זוהר: הגעתי להסכם שאני הולך להעביר לשם את המועצה.

<יעקב זוהר: אני מנסה לגייס כספים.

<יעקב זוהר: יש לי בינתיים 700 אלף שקל בשביל להעביר את המועצה.

<יעקב זוהר: אני יודע שייבחר ראש מועצה.

<יעקב זוהר: אני מקווה שהוא ישב שם ולא יפרקו את המועצה.

<יעקב זוהר: אני חייב להעביר את המועצה לאחד הכפרים, לא להשאיר אותה בעפולה.

<יעקב זוהר: זה בדיוק כמו שעיריית עפולה לא תשב בנין.

<יעקב זוהר: חד משמעי.

<יעקב זוהר: זה הדבר הכי מעוות.

מירי רגב: יש מספיק מבנים, בטח באחד מהישובים.

<יעקב זוהר: יש לי בית ספר סגור.

<יעקב זוהר: אני עושה את זה שם.

<יעקב זוהר: קיבלתי מועצה שהעובדים בה לא קיבלו שכר .

<יעקב זוהר: אני כל חודש חי , שורד עם מינוס 600 אלף שקל בלי פעולות.

<יעקב זוהר: אני רק מפנה פסולת, מספק מים.

<יעקב זוהר: גם זה מנתקים לי לפעמים, כי אני חייב למקורות 2.5 מיליון שקל.

<יעקב זוהר: אני מדבר איתם ומורח אותם כל פעם.

<יעקב זוהר: אני מעביר עוד חודש ועוד חודש.

<יעקב זוהר: זאת מועצה שלא מסוגלת לשרוד.

<יעקב זוהר: מענקי האיזון ממשרד הפנים הם מענקים שליליים.

<יעקב זוהר: אני מקבל 375 אלף שקל בחודש ממשרד הפנים, ואמור לשלם להוצאה לפועל 375 אלף שקל לחודש.

<יעקב זוהר: החודש אני צריך לשלם מים 370 אלף שקל.

<יעקב זוהר: בגלל שאני ראש מועצה ממונה אני מקבל מענק של מיליון 700 ממשרד הפנים, לכן אני שורד עם זה ומשלם.

<יעקב זוהר: מה יעשה ראש מועצה שייבחר שלא יקבל מיליון 700?

<יעקב זוהר: מאיפה הוא ישלם?

<יעקב זוהר: מאיפה הוא יביא את זה?

<יעקב זוהר: מהכיס שלו הוא יביא את זה?

<יעקב זוהר: חשמל מנתקים לי, מים סוגרים לי, בזק מנתק.

<יעקב זוהר: אני שורד עוד יום ועוד יום.

<יעקב זוהר: כל יום אני מתפלל.

<יעקב זוהר: אני לא מסוגל להחליף צינור מים בישובים.

חנין זועבי: הגירעון גדל?

<יעקב זוהר: הגירעון גדל.

<יעקב זוהר: הגעתי בחודש נובמבר 2013.

<יעקב זוהר: בתקציב 2013 הגרעון אצל ראש מועצה ממונה גדל ב-7 מיליון שקל.

<יעקב זוהר: אני לא רוצה לספר לכם שראש מועצה ממונה נסע עם 2 רכבים של המועצה.

<יעקב זוהר: עזבו.

<יעקב זוהר: אני משלם את זה.

<יעקב זוהר: זה בסדר.

<יעקב זוהר: אני לא נוסע עם שני רכבים, אני נוסע עם רכב אחד.

חנא סוייד: אתה מתכוון לראש המועצה שהיה לפניך, ברמי, שהיה סופרמן שמונה כראש רשות ב-3 רשויות.

<קריאה: בשלט רחוק ניהל.

<יעקב זוהר: ראש המועצה לפניי נסע עם שני רכבים.

חנא סוייד: זאת הגדולה של משרד הפנים.

מירי רגב: אני לא רוצה לדבר על ראש המועצה לפני.

מירי רגב: זאת בעיה, תקלה.

מירי רגב: הוא לא נמצא פה.

מירי רגב: בואו נראה איך אנחנו מתקדמים.

באסל גטאס: אנחנו לא מדברים על אשתו ומשפחתו.

מירי רגב: לא משנה.

מירי רגב: גם עליך לא הייתי מדברת אם לא היית פה.

באסל גטאס: זה לא דברים אישיים.

מירי רגב: לא משנה.

מירי רגב: אני לא יודעת מה היה, אם נסע עם שני רכבים, אם נסע עם 3 רכבים.

<קריאה: אבל זה לא בסדר.

מירי רגב: נכון, זה לא בסדר.

<יעקב זוהר: אני חייב למקורות 2.5 מיליון שקל.

<יעקב זוהר: ניתקו לי פעמיים.

<יעקב זוהר: אני חייב למשרד האוצר מיליון 100.

<יעקב זוהר: מורידים לי כל פעם 100 אלף שקל.

<יעקב זוהר: לפעמים לא מורידים ונותנים לי בקושי.

<יעקב זוהר: אני לא יכול לקחת הלוואות על פי הסכם ההבראה עם משרד הפנים שאני חתמתי.

<יעקב זוהר: לפניי חתמו ולא עמדו באבני דרך.

<יעקב זוהר: אני חתמתי הסכם הבראה.

<יעקב זוהר: כל פעם משדרגים אותו.

<יעקב זוהר: גם השדרוגים לא מצליחים.

<יעקב זוהר: אנחנו נמצאים עם כל ראשי הרשויות שיש להם הסכמי הבראה של חמישים חמישים.

<יעקב זוהר: אנחנו חושבים שאנחנו צריכים להיות בשמונים עשרים, כלומר לקבל 20% הלוואה ו-80%.

<יעקב זוהר: אנחנו לאי יכולים לעמוד בהלוואות.

<יעקב זוהר: אני חייב לעובדים 5 מיליון שקל שכר מהעבר.

מירי רגב: לא משלמים לעובדים משכורות?

<יעקב זוהר: אני משלם משכורות בזמן.

<יעקב זוהר: כל שביעי בחודש אני משלם משכורות.

<יעקב זוהר: מאז שהגעתי הם לא מכירים משהו אחר.

<יעקב זוהר: לפני זה זה לא היה, הם היו מקבלים משכורות מידי פעם ב-10 לחודש, ב-15 לחודש, חודש אחרי, חודשיים אחרי, שלושה חודשים אחרי.

<יעקב זוהר: היום הם מקבלים כל שביעי בחודש עם כל הנלוות ועם הכל.

באסל גטאס: את החובות של העבר סוחבים.

מירי רגב: זה הגירעונות.

<יעקב זוהר: יש גירעונות.

<יעקב זוהר: אני חתמתי הסכם הבראה .

חנין זועבי: אין תכנית?

<יעקב זוהר: יש תכנית הבראה, אבל אנחנו לא מסוגלים לשלם.

דוד אזולאי: ממתי תכנית ההבראה?

<יעקב זוהר: תכנית הבראה נחתמה באפריל 2014.

חנין זועבי: היא לא מספיקה.

<קריאה: היא שודרגה בפברואר.

<יעקב זוהר: הייתה תכנית הבראה.

מירי רגב: אין טעם בתכנית הבראה בלי שיש לו הכנסות.

מירי רגב: אין לו הכנסות חוץ מהארנונה של התושבים.

<יעקב זוהר: 91% מההכנסות שלי הם מהארנונה של התושבים.

<יעקב זוהר: ביקשתי להקים ועדת חקירה לחלוקת הכנסות עם אלון תבור, מפני שמי שסובל מאלון תבור זה אני.

<יעקב זוהר: אני זה נין.

דוד צור: מה אחוז הגבייה?

<יעקב זוהר: אחוז הגבייה בשנה קודמת היה 84%.

מירי רגב: יפה מאוד.

<יעקב זוהר: אנחנו גובים מאנשים כסף – אני אומר דבר שכואב לי לומר אותו – אבל אנחנו לא מסוגלים לתת שירותים.

<יעקב זוהר: אין לי רכב ניקיון, אין לי מתנ"ס, אין לי להחליף פנס תאורה.

מירי רגב: יעקב, מה אתה מציע?

<יעקב זוהר: ב-8 החודשים שאני נמצא שם עשיתי מה שלא עשו ב-5 שנים.

<יעקב זוהר: צמצמתי גירעון ב-8 מיליון שקל.

<יעקב זוהר: צירפתי את כל העיקולים בתיק האיחוד שמ-2008 נמצא שם.

<יעקב זוהר: אני לא מסוגל לשלם עכשיו את תיק האיחוד.

<יעקב זוהר: סביר להניח שבתוך פרק זמן יבקשו הנושים לפרק את תיק האיחוד.

<יעקב זוהר: באיזה שהוא שלב השופט לא יוכל לרחם גם על יעקב זוהר, הוא יפרק את תיק האיחוד.

<יעקב זוהר: אני לא קוסם.

<יעקב זוהר: אני מתייעל.

<יעקב זוהר: עשיתי סקר נכסים וקיבלתי 1100 השגות על הארנונה.

<יעקב זוהר: אתם לא יודעים מה זה 1100 השגות.

<יעקב זוהר: זהה טירוף.

<יעקב זוהר: העליתי את הארנונה ב-2.5 מיליון שקל.

<יעקב זוהר: אני הולך לבנות אולם ספורט.

<יעקב זוהר: התחלתי כבר לשפץ את שלב ה' של בית הספר.

<יעקב זוהר: אני הולך לסלול כבישים בישובים ב-22 מיליון שקל.

חנין זועבי: מה אתה מציע?

<יעקב זוהר: אני לא יכול להציע פה אם לקיים בחירות או לא לקיים בחירות.

חנין זועבי: מה אתה מציע לגבי מקורות ההכנסה?

<יעקב זוהר: בגלל שאני נציג הפנים אני לא יכול.

מירי רגב: מה אתה מציע?

מירי רגב: אין דבר כזה שאתה לא יכול.

חנין זועבי: אין מקורות הכנסה.

<יעקב זוהר: המועצה איתי.

<יעקב זוהר: כראש מועצה ממונה שמקבל תוספת תקציבים קשה לי להתנהל.

<יעקב זוהר: אין לי שיקולים פוליטיים.

מירי רגב: הוועדה שהוקמה תעבוד איתך בשיתוף פעולה?

מירי רגב: היא מדברת איתך?

מירי רגב: היא שומעת מה קורה?

<יעקב זוהר: יושב ראש הוועדה שאל אותי בשביל מה צריך את המועצה אם אני חושב שאני לא יכול לתת שירותים.

<יעקב זוהר: הוא אמר לי, במילים אחרות, שצריך לפרק את המועצה.

חנין זועבי: אין לך דרישות לגבי הוועדה הממונה, לגבי מקורות ההכנסה?

<יעקב זוהר: אני חושב שמענק האיזון שלי נמוך.

<יעקב זוהר: המועצה הזאת בשביל להתקיים חייבת תוספת של 12 מיליון שקל בשנה.

<יעקב זוהר: כל ראש מועצה שיגיע לשם לא יוכל לשרוד.

<יעקב זוהר: אף אחד פה לא קוסם.

<יעקב זוהר: אני במינוס מיליון שקל בחודש.

חנין זועבי: מה הדרישות שלך לגבי אזור התעשייה?

<יעקב זוהר: אני רוצה חלוקת הכנסות.

<יעקב זוהר: בשביל מה הקמתי את זה?

חנין זועבי: אתה הגשת את הדרישות האלו לוועדה?

<יעקב זוהר: בטח שהגשתי.

<יעקב זוהר: בגללי הקימו את הוועדה.

<יעקב זוהר: בגללי גם אל-בטוף הקימו את הוועדה.

<יעקב זוהר: אני ביקשתי חלוקת הכנסות.

<יעקב זוהר: אני חושב שמגיע לי לקבל ולא לעפולה לקבל ממני.

<יעקב זוהר: למה עפולה שותפים שלי בכלל?

<יעקב זוהר: מה שייך עפולה לאזור תעשייה אלון תבור?

<יעקב זוהר: אני אומר לכם, חברים, שכל מי שייבחר למועצה הזאת לא יוכל לשרוד.

<יעקב זוהר: אני, שיש לי עוד מיליון 700 שקל בשנה תוספת ממונות, מתקשה לשרוד.

<יעקב זוהר: מה יעשה אחד חדש, ראש מועצה נבחר שאין לו מיליון 700 ממונות?

<יעקב זוהר: הוא יביא מהכיס שלו?

<יעקב זוהר: יהיו בחירות והוא ישב 3 חודשים.

<יעקב זוהר: יפרקו את המועצה אחרי 3 חודשים.

חנא סוייד: אנחנו רוצים לשמוע ממשרד הפנים למה הוא נתן למצב להתדרדר עד שהוא הגיע.

מירי רגב: משרד הפנים, האם היית שותף להקמת הוועדה?

מירי רגב: איך הגעתם למצב שממונה אחר ממונה הגיע למצב של ירידה וירידה ביכולת של מדינת ישראל לתת שירות לתושבים של המדינה?

<אפיף עמר: אני מציג את עמדת משרד הפנים.

<אפיף עמר: באשר לרשות מועצה אזורית בוסתאן אלמרג' הייתה לי הזכות להיות ראש הוועדה הממונה הראשון, לכן אני מכיר את הסוגיה.

<אפיף עמר: זאת מועצה שהתפזרה לאחר ועדת חקירה.

<אפיף עמר: משרד הפנים ניסה לקדם את העניינים שלה, אבל המועצה הייתה בכאוס, הייתה במצב תקציבי גרוע במיוחד.

<אפיף עמר: נכנסתי למועצה – אני מדבר על 2009 - כשיש לה גירעון נצבר של 24 מיליון שקל.

<אפיף עמר: היום יש גירעון של 40.

באסל גטאס: אתם אחראים.

מירי רגב: היום הגירעון 34.

<אפיף עמר: 35.

מירי רגב: זה לא 40.

<אפיף עמר: זה לקראת 40, כי יש עוד דברים בדוח האחרון.

<אפיף עמר: עם גירעון שוטף של 8.5 מיליון שקל התפזרה הוועדה.

<אפיף עמר: יצאתי משם אחרי שנה וחודש עם גירעון של 4.5 מיליון שקל בשוטף.

<אפיף עמר: יש בעיה של התנהלות מוניציפאלית ותקציבית.

<אפיף עמר: מאחר וההתנהלות לא הייתה תקינה, גם לעובדים הבכירים שהיו קיימים שם לא היה הרבה מה לתרום.

<אפיף עמר: צריך לעשות רה ארגון במנגנון הזה בשיפור כוח האדם.

<אפיף עמר: אם תהיינה בחירות ותבוא הנהלה חדשה, המלצות הוועדה ירחפו מעל ההנהלה החדשה.

<אפיף עמר: יעודדו את ההנהלה החדשה לעשות רה ארגון בכוח האדם, במנגנון, להמשיך עם הפעולות שיעקב זוהר מוביל עכשיו על בסיס תכנית ההבראה.

מירי רגב: מה ההמלצה?

מירי רגב: כאחד שהיית הממונה הראשון, האם אתה חושב שצריך לפזר את הישובים?

<אפיף עמר: אני חושב שלא.

<אפיף עמר: זאת עמדתי האישית.

<אפיף עמר: אני תומך גם בעמדתו של השר.

דוד אזולאי: בואו נשמע מה עמדת השר.

דוד אזולאי: הוא מייצג את המשרד.

מירי רגב: הוא הקים ועדה.

חנין זועבי: הם אמרו שההמלצה היא לפזר את המועצה.

<אפיף עמר: המלצת שר הפנים מיום 17.7 היא לקיים בחירות ב-4 לדצמבר.

<אפיף עמר: אנחנו תומכים בהמלצה הזאת.

<אפיף עמר: אנחנו חושבים שהמהלכים שיעקב זוהר מוביל עכשיו לא יכולים להיעצר גם יהיו בחירות.

<אפיף עמר: להיפך.

<אפיף עמר: הם יאתגרו את ההנהלה החדשה שתיבחר.

מירי רגב: אני חושבת שאתה טועה טעות חמורה.

<אפיף עמר: אנחנו תומכים בעמדה לקיים בחירות.

מירי רגב: השר תומך, לכן הוא גם יוזמן לוועדה.

מירי רגב: ועדת הפנים היא ועדה מפקחת על המשרדים, היא לא חותמת גומי של מישהו.

תמר זנדברג: בואו נבדיל בין עמדה למצב קיים.

תמר זנדברג: הוא הכריז בחירות כי זה מה שחייב.

מירי רגב: כרגע המצב הקיים הוא שיש תאריך לבחירות, אבל הקים במקביל שר הפנים ועדה שתבחן שתי מועצות אזוריות, ביניהם בוסתאן אלמרג', כדי לדון בעתידה המוניציפאלי, הכנסותיה העתידיות והמשך קיומה של המועצה.

<אפיף עמר: נכון.

<אפיף עמר: אנחנו חושבים שזה לא ייעצר.

<אפיף עמר: קבלת המלצות או דחייתן על ידי השר יכולות להיות בכל עת.

<דפנה הולץ-לכנר: אני מייצגת את כפר נין.

<דפנה הולץ-לכנר: זה אחד הכפרים מטעם המועצה האזורית בוסתאן אלמרג'.

<דפנה הולץ-לכנר: כפי ששמענו כאן, לא צריך להרבות בעניין.

באסל גטאס: את מייצגת את התושבים?

<דפנה הולץ-לכנר: כן, את התושבים.

מירי רגב: איזה ועד את מייצגת?

<דפנה הולץ-לכנר: את יו"ר הוועדה ונציגים מטעם כפר נין שמגיעים ונמצאים בוועדת החקירה, מביעים את עמדותיהם וכו'.

מירי רגב: יש כאן עוד נציגים מנין.

מירי רגב: מוחמד עומרי, היא מייצגת אותך?

<מוחמד עומרי: לא.

מירי רגב: את מייצגת חלק – גדול או קטן זה לא משנה - מהתושבים של נין.

<דפנה הולץ-לכנר: היות וזאת לא ועדת החקירה וכאן לא יוכרעו השאלות האלו, אז זה פחות חשוב.

<דפנה הולץ-לכנר: המצב הכספי הנוכחי ומצב מתן השירותים המוניציפאליים הוא כל כך עגום, שאין צורך אפילו להכביר בכך.

<דפנה הולץ-לכנר: הראיה היא עצם הקמת ועדת החקירה כדי לבחון את שאלת הגבולות, לראות איך באמת כדאי להתקדם מכאן.

<דפנה הולץ-לכנר: במסגרת הישיבות של ועדת החקירה אני מאוד מתרשמת מהרצינות של העבודה.

<דפנה הולץ-לכנר: אני רואה שבמסגרת הוועדה הם בוחנים בעובי הקורה מה כל כפר רוצה, רוצים לשמוע את עמדות הצדדים, את עמדות האנשים, את התושבים בשטח, כדי למצוא את הדרך הנכונה ביותר לתת מענה לשירותים המוניציפאליים ופתרון לבעיית הגירעון העמוק שאליה נקלעה בוסתאן אלמרג'.

<דפנה הולץ-לכנר: אנחנו כמובן במסגרת החוק נמתין ונראה לאיזה מסקנות יגעו במסגרת הוועדה.

<דפנה הולץ-לכנר: האנשים ששמעתי ואני מייצגת מכפר נין במסגרת הוועדה מעוניינים להתאחד עם מועצה אזורית עמק יזרעאל.

<דפנה הולץ-לכנר: הם חושבים שזה הדבר היחיד שיכול להיות למי שחפץ חיים במסגרת מתן השירותים.

<דפנה הולץ-לכנר: החברים שם מייצגים ומדברים בוועדה על כך שממילא הרבה מאוד שירותים ניתנים לתושבים על ידי גופים של הממשלה.

<דפנה הולץ-לכנר: הם לא רואים שום סיבה למה לא ניתן יהיה לקבל שירותים של מים, ביוב, מדרכות, חשמל, תאורה, כל השירותים המוניציפאליים על ידי המועצה האזורית עמק יזרעאל.

<דפנה הולץ-לכנר: זאת עמדתם.

<דפנה הולץ-לכנר: הוועדה עוסקת בכך.

מירי רגב: את בעצם אומרת שיש רצון לפזר את המועצה כתוצאה מההיסטוריה של מה שקרה.

מירי רגב: זאת גם ההמלצה שאתם מביאים לוועדה כשאתם נפגשים איתה.

מירי רגב: נין רוצה להיות מסופחת, רוצה להצטרף לעמק יזרעאל.

<דפנה הולץ-לכנר: כן.

<דפנה הולץ-לכנר: הקושי הקיים כרגע, שלדעתי לשם כך הוועדה הזאת כאן התכנסה - -היא לא עושה את עבודתה של ועדת החקירה.

<דפנה הולץ-לכנר: היות ומשרד הפנים ממשיך בהליכי בחירות כי לפי החוק 6 חודשים לפני מועד הבחירות הוא מתחיל בהליכים, הוא בא לשטח, הוא בודק ועדות קלפי - -

מירי רגב: 6 חודשים מזמן הסתיימו.

<דפנה הולץ-לכנר: כבר התחילו את כל הפעולות.

<דפנה הולץ-לכנר: אנשים משקיעים כספים, מתחילים להתמודד לבחירות.

<דפנה הולץ-לכנר: יש מצב אנומאלי שנוצר.

<דפנה הולץ-לכנר: מצד אחד, יש ועדת חקירה מטעם משרד הפנים, שכולם מברכים עליה ואני מעריכה שהיא תעשה את עבודתה נאמנה.

<דפנה הולץ-לכנר: מצד שני, אותו משרד פנים ממשיך ומקדם הליכי בחירות, מגיע לשטח.

<דפנה הולץ-לכנר: אנשים התחילו להשקיע כספים ואת כל מרצם לצורך בחירות שאולי וככל הנראה יתייתרו.

<דפנה הולץ-לכנר: אני חושבת שכדאי כאן בוועדה הזאת לצאת בקריאה בעניין.

באסל גטאס: אם את חושבת שהוועדה התכנסה בכדי לדחות או למנוע את הבחירות, את טועה.

באסל גטאס: זאת לא הייתה מטרת הדיון.

דוד אזולאי: גברתי יושבת הראש, אני רוצה שנדע קצת היסטוריה על המקום הזה.

דוד אזולאי: הישובים האלה היו מחוברים למועצות האזוריות השונות.

דוד אזולאי: אחר כך הוקמה מועצה אזורית אחת גדולה.

דוד אזולאי: אחר כך המועצה האזורית הזאת פוצלה לשניים: לבוסתאן אלמרג' ואל-נטוף.

דוד אזולאי: המעניין הוא שבאל-נטוף הייתה יציבות שלטונית לאורך כל השנים.

דוד אזולאי: היא תפקדה במשך כל השנים.

דוד אזולאי: עובדה שהמקום הזה מתפקד.

דוד אזולאי: מה שקרה בבוסת

דוד אזולאי: אן אלמרג' שווה בדיקה וחקירה.

דוד אזולאי: עד היום אני לא מצליח להבין מה קרה שם.

דוד אזולאי: היה ראש מועצה שכיהן כ-7 שנים בתור ראש מועצה.

דוד אזולאי: אחר כך , לאחר שהועבר מתפקידו, התחילו החילופים של ראשי מועצות.

דוד אזולאי: בסך הכל אנחנו נמצאים היום אחרי 5 ראשי מועצות שהתמנו.

דוד אזולאי: כל אחד עשה את שלו והלך.

דוד אזולאי: התוצאה היום היא הצטברות של גירעונות קשים ביותר.

דוד אזולאי: אני בהחלט מבין את יעקב זוהר שאומר שאי אפשר לתפקד.

דוד אזולאי: גם אם הוא מתפקד אני לא יודע איך .

דוד אזולאי: לא יכול להיות ישוב שגורר גיבנת של 40 מיליון שקל.

דוד אזולאי: אנחנו לא מדברים על עיר של 50 אלף תושבים, אנחנו מדברים על כמה כפרים קטנים שכל אחד הוא משפחה בפני עצמה.

דוד אזולאי: זה עדיין לא מגיע לעשרות אלפי תושבים בערים שנושאות כזה גירעון.

דוד אזולאי: עם כל הכבוד לוועדת החקירה, אם ההמלצות שלה לא יהיו מגובות תקציבית, לא יקרה שום דבר.

דוד אזולאי: גם אם יבוא ראש מועצה אחר שייבחר, הוא לא יפתור את הבעיה.

דוד אזולאי: את יודעת מה, אני חושש להגיד את זה אפילו.

דוד אזולאי: יהיו בחירות עוד חצי שנה, ייבחר ראש מועצה מקומית ואנחנו חוזרים על אותו סרט שהולכים למנות שוב פעם ועדה קרואה.

דוד אזולאי: לשלוח היום את יעקב זוהר לשם זאת לא חוכמה גדולה.

דוד אזולאי: נכון שיש לו ידע וניסיון בניהול מועצה, אבל רבותיי, הרמטכ"ל הכי טוב בלי חיילים לא יכול להתנהל.

דוד אזולאי: זה מה שקורה כרגע בבוסת

דוד אזולאי: אן אלמרג'.

מירי רגב: מה אתה מציע?

דוד אזולאי: אני מציע שמשרד הפנים יתחשב במצב כרגע - יש כרגע ראש מועצה - ויתחיל להזרים תקציבים על מנת להעמיד אותם על הרגליים.

דוד אזולאי: יש נושים, בעלי חוב, איחוד תיקים שעשו בזמנו.

דוד אזולאי: אני לא יודע איפה עומד היום איחוד התיקים.

דוד אזולאי: אין לי מושג.

דוד אזולאי: כמה זמן אפשר להחזיק את הנושים האלה?

<יעקב זוהר: חייבים מיליון 100 להוצאה לפועל.

דוד אזולאי: יש תשובה.

דוד אזולאי: חשבתי שאין תכנית הבראה.

דוד אזולאי: יש תכנית הבראה.

דוד אזולאי: מי יכול לעמוד בתכנית הבראה עם 40 מיליון שקל כשאין לו כסף לתשלום שכר, שזה הדבר הראשון מכל הדברים האחרים?

דוד אזולאי: איך הוא יכול להתקיים?

דוד אזולאי: יש פה נתון אחד שכדאי שנדע אותו כולנו.

דוד אזולאי: הערתי אותו ליועץ המשפטי של משרד הפנים.

דוד אזולאי: הבחירות נקבעו ל-2014 על ידי הוועדה פה ועל ידי משרד הפנים.

דוד אזולאי: זה קיבל תוקף של פסק דין של בג"ץ.

דוד אזולאי: כדאי שתבדוק את הנושא הזה.

דוד אזולאי: זה לא בא באוויר.

דוד אזולאי: הייתה עתירה של התושבים.

דוד אזולאי: מי שממליץ כאן על פיזור המועצה ולחבר אותה למועצות האזוריות, מחזיר את המצב 10 שנים אחורה.

דוד אזולאי: למה קמו המועצות האזוריות האלו?

דוד אזולאי: הן קמו כי יצאו מהמועצות האזוריות היהודיות.

דוד אזולאי: בואו נקרא לילד בשמו.

דוד אזולאי: יש מועצות אזוריות יהודיות.

דוד אזולאי: התושבים של בוסת

דוד אזולאי: אן אלמרג' ואל-בטוף לא רוצים.

מירי רגב: אתה קורא לא לפזר.

דוד אזולאי: לא לפזר.

דוד אזולאי: אם רוצים ללכת לבחירות – בבקשה.

דוד אזולאי: אם לא, אז להשאיר את זה ולדחות את מועד הבחירות.

דוד אזולאי: צריך לקבל החלטה מידית.

דוד אזולאי: אין זמן.

חנין זועבי: הפיזור לא עומד על הפרק.

חנין זועבי: עניין הפיזור עומד על הפרק?

מירי רגב: הכל עומד כנראה.

<עבדאללה זועבי: עננת הפיזור מרחפת מעל התושבים.

מירי רגב: יש כאן

מירי רגב: סקר דעת קהל בקרב תושבי מועצה אזורית בוסתאן אלמרג'.

מירי רגב: הסקר נערך על ידי מאגר מוחות.

<קריאה: הזמין אותו מר יעקב זוהר.

<קריאה: כמה שילמת להם?

<קריאה: זה היה על חשבוננו.

<קריאה: לא צריך סקר.

מירי רגב: אתה יודע מה הסקר אומר?

<קריאה: הסקר אומר שהרוב רוצים בחירות.

מירי רגב: לא.

מירי רגב: הסקר אומר ש-60% רוצים פיזור, לא בחירות.

<קריאה: לא נכון.

מירי רגב: מה אתה רוצה ממנו?

מירי רגב: הוא רוצה תפקיד.

מירי רגב: הוא רוצה להישאר.

מירי רגב: מה אתה תוקף אותו?

<קריאה: אולי 5% רוצים פיזור.

מירי רגב: הסקר אומר ש-60% רוצים פיזור.

<עבדאללה זועבי: תודה לחבר הכנסת חנא סויד שיזם את המפגש הזה.

<עבדאללה זועבי: היה חשוב שזה יתקיים.

<עבדאללה זועבי: תודה לחברים האחרים שמשתתפים.

<עבדאללה זועבי: התחושה שלי, גברתי היושבת-ראש, שיש כאן כבר פסק דין והמשפט לא התקיים.

<עבדאללה זועבי: עננת הפיזור מרחפת מעל הכפרים.

<עבדאללה זועבי: הופעתי בפני הוועדה ביום ראשון.

<עבדאללה זועבי: הוועדה כמעט סגורה על פיזור המועצה, כי זה הדבר הכי קל לוועדה לעשות בהמלצת משרד הפנים.

<עבדאללה זועבי: המצב הזה של המועצה לא הגיע ביום אחד, אלא הגיע במשך 13,14 שנים, מאז הקמת המועצה הראשונה ב-2002.

<עבדאללה זועבי: במשך 7 שנים, מהיום הראשון התרענו בפני משרד הפנים על מצבה העגום של המועצה ולאן המועצה הזאת הולכת להגיע.

<עבדאללה זועבי: המכתבים שלנו הציפו את המגרות של משרד הפנים.

<עבדאללה זועבי: כשראו שבוסתאן אלמרג' קורסת, לא מגישה את השירותים המינימאליים לתושבים, כמו איסוף אשפה, תשלום משכורות ואפילו ניירות טואלט בבתי הספר, נזכרו שיש מועצה.

<עבדאללה זועבי: הדבר הכי פשוט זה לפרק את המועצה ולהביא ועדה קרואה.

<עבדאללה זועבי: הוועדה הקרואה, עם כל הכבוד, זה מן איוש של תפקידים של כל מיני אנשים.

<עבדאללה זועבי: אחד מהם, שהוזכר שמו, ניהל את המועצה בשלט רחוק.

<עבדאללה זועבי: בריון כזה שישב באיזה שהוא מקום, לא יודע איפה, וניהל את המועצה.

<עבדאללה זועבי: כך המועצה התדרדרה למצב שהיא נמצאת בו היום.

<עבדאללה זועבי: המועצה הגיעה למצב בו היא נמצאת היום, בגלל - -

מירי רגב: אני לא רוצה להגיד למה המועצה הגיעה.

מירי רגב: כולנו מסכימים שמצב המועצה הוא בכי רע.

מירי רגב: מה המלצתך?

<עבדאללה זועבי: אם אני מקיש מעולם הרפואה שאני בא ממנו, אז יש 3 שלבים שבהם אנחנו נפגשים עם המטופל.

<עבדאללה זועבי: השלב הראשון זה מצב המועצה.

<עבדאללה זועבי: הדבר השני הוא האבחון, כי אנחנו יודעים שהמועצה קורסת.

<עבדאללה זועבי: השלב השלישי הוא הטיפול.

<עבדאללה זועבי: הטיפול הוא של משרד הפנים, כי מי שהביא את המצב העגום הזה - -

מירי רגב: מה אתה ממליץ?

<עבדאללה זועבי: אין טעם לעשות בחירות.

מירי רגב: אתה מתנגד לבחירות?

<עבדאללה זועבי: כן.

מירי רגב: גם לפיזור?

<עבדאללה זועבי: כן.

מירי רגב: אתה אומר שהמועצה צריכה להישאר כמו שהיא, רק צריך להרים אותה ולייצג אותה.

מירי רגב: זה מה שאומר חנא.

<עבדאללה זועבי: זה ההיגיון, זה השכל הישר, זה הרציונל.

תמר זנדברג: תודה על קיום הדיון על אף הימים הלחוצים.

תמר זנדברג: אני לא אחזור על תיאור המצב.

תמר זנדברג: גם חבר הכנסת חנא סוייד בפתיחת הדברים וגם הרבה מהדוברים תיארו אותו בצורה מאוד חדה.

תמר זנדברג: גם הממונה הנוכחי, שהוא הממונה הרביעי, החמישי או השישי - -

<יעקב זוהר: החמישי.

תמר זנדברג: כולנו מסכימים וברור שהמועצה הקיימת שמונה 4 כפרים היא לא בת קיימא, היא לא יכולה להמשיך להתקיים.

תמר זנדברג: היו מועצות נבחרות, היו מועצות ממונות.

תמר זנדברג: אין מקורות הכנסה בני קיימא למועצה.

תמר זנדברג: אנחנו כאן בוועדה עוסקים הרבה במצב של רשויות מקומיות והיכולת שלהן להתקיים.

תמר זנדברג: אני באה מרשות מקומית חזקה ועשירה - תל אביב.

תמר זנדברג: 15% מהתקציב של תל אביב הוא מארנונה למגורים.

תמר זנדברג: אין מועצה ואין רשות מקומית בישראל שיכולות להתקיים רק מארנונה על מגורים, גם אם תהיה גבייה של 100%.

תמר זנדברג: אין דבר כזה.

תמר זנדברג: חייבים מקורות הכנסה בני קיימא, שזה מעסקים, מאזור תעשייה או מאיזה שהוא מקור מניב שהוא לא ארנונה למגורים.

תמר זנדברג: זה ברור.

תמר זנדברג: גם אם מגיעים לאחוזי גבייה גבוהים, בלי מקור הכנסה הרשות תמשיך להיות גרעונית.

מירי רגב: כן, אבל את זה הוועדה אמורה לבדוק.

מירי רגב: מה את ממליצה במצב הקיים?

מירי רגב: אני רוצה לדעת אם הוועדה כולה מסכימה להמלצה שהביא חנא.

תמר זנדברג: אני חושבת שזה הזוי לקיים את הבחירות בעוד 4 חודשים מעכשיו, ועוד בזמן שיושבת ועדת החקירה וחוקרת וממליצה.

תמר זנדברג: ועדת החקירה היא כמו כל ועדות החקירה שאנחנו מכירים.

תמר זנדברג: היא לא רק לעניין המעמד של פיזור, לא פיזור.

תמר זנדברג: היא ועדת חקירה לעניין שינוי גבולות וחלוקת הכנסות.

תמר זנדברג: זה הדבר המרכזי.

תמר זנדברג: צריך לחכות להמלצת הוועדה, ולדחות כרגע את הבחירות.

תמר זנדברג: אם אפשר להגיע למצב שהמועצה הזאת יכולה לעמוד על הרגליים עם מקור הכנסה אזורי שיכול לבוא מאזור תעשייה או מאיזה שהוא מקום, אז בסדר.

תמר זנדברג: אם לא, יכול להיות שצריך לפרק את המועצה ולחלק את הכפרים כל אחד לפי בחירתו.

תמר זנדברג: אני בעד שיעשו סקר, שיעשו משאל בין התושבים.

תמר זנדברג: יש מסביב מועצות אזוריות ייעודיות עם מקורות הכנסה, עם אזורי תעשייה.

תמר זנדברג: אנחנו מדברים כאן הרבה פעמים על צדק חלוקתי, על חלוקת הכנסות צודקת בין הרשויות.

תמר זנדברג: גם לכפרים של המעצה הזאת מגיע חלק בר קיימא מהמשאבים שקיימים באזור.

מירי רגב: את אומרת להמתין כרגע להחלטת הוועדה.

מירי רגב: בינתיים אני רושמת מי בעד פיזור ומי לא.

מירי רגב: בינתיים שניים נגד, אחד בעד.

חנא סוייד: אני לא בעד פיזור.

חנין זועבי: אף אחד לא בעד פיזור.

חנא סוייד: אני חושב שזאת לא אופציה.

חנין זועבי: זאת אופציה הזויה.

תמר זנדברג: אני מציעה שנסתכל על התושבים.

תמר זנדברג: התושבים הם ערך.

חנא סוייד: אני רוצה להבהיר שאני נגד פירוק המועצה.

חנא סוייד: אני חושב שהמועצה צריכה להישאר מועצה.

מירי רגב: לחזק אותה וללכת לבחירות.

חנא סוייד: להבריא אותה.

מירי רגב: אני בעד המלצתך בדיוק כמו שדוד בעד המלצתך.

מירי רגב: כרגע היחידה המתנגדת לנושא הישארות המועצה כמועצה זאת תמי.

תמר זנדברג: אני לא אמרתי את זה.

תמר זנדברג: מועצה אזורית זה כלי, זה לא ערך.

תמר זנדברג: זאת לא קהילה בפני עצמה.

תמר זנדברג: הכפרים הם קהילה.

תמר זנדברג: התושבים הם החשובים.

תמר זנדברג: הם צריכים לקבל את מקורות ההכנסה.

תמר זנדברג: אם אפשר להגיע למקור הכנסה בר קיימא שיקיים את התושבים בכפרים כמו שצריך - מצוין.

תמר זנדברג: אם לא, כל כפר - -

מירי רגב: אני רוצה להביא המלצה לשר.

תמר זנדברג: קודם כל, לדחות את הבחירות ולחכות להמלצת ועדת החקירה.

מירי רגב: מתוך כוונה לחזק את המועצה, לא לפזר אותה, אחרת מה עשינו בזה?

תמר זנדברג: מתוך כוונה לחזק את התושבים ואת הכפרים.

מירי רגב: המועצה היא כלי לחזק את התושבים.

<אחמד זועבי: אני רוצה להודות לחבר הכנסת חנא סוייד על כינוס הוועדה ועל הזמנתם של האנשים האלה.

<אחמד זועבי: זה כדור שלג שלא ניתן לעצור אותו.

<אחמד זועבי: בשנת 2008 מצב המועצה חייב את שר הפנים למנות ועדת בדיקה להתנהלות המועצה והעומד בראשה.

<אחמד זועבי: כשהוועדה סיימה את בדיקתה, המסקנות היו ברורות - לפזר את המועצה, להדיח את ראש המועצה ולמנות ועדה קרואה שתשפר את המצב ותביא להבראת המועצה, למרות הממצאים והנתונים הנוראים.

<אחמד זועבי: הוועדה הקרואה קיבלה מינוי ל-4 שנים עד מועד הבחירות שנקבע ל- 4 בדצמבר 2012.

<אחמד זועבי: במשך -4 שנים, ובגלל חומרת המצב, החוב הכבד והגירעון האדיר והעיקולים הרבים על המועצה, אפילו ראשי ועדות קרואות לא הצליחו להושיע.

<אחמד זועבי: הסבל של התושבים הלך וגדל, למרות שבזמן הזה התחלפו שלושה ראשי מועצה.

מירי רגב: מה אתה ממליץ?

<אחמד זועבי: בהתקרב מועד הבחירות קמו תושבים מהכפרים והגישו עתירה לבג"ץ.

<אחמד זועבי: בנובמבר 2013 מונה לראשות המועצה מר יעקב וזהר, שהוא בעל ניסיון מוכח בניהול מועצות במצוקה.

<אחמד זועבי: מאז מינויו חלה תפנית חיובית בניהול ענייני המועצה.

<אחמד זועבי: הוא אפילו הצליח משום מקום להקטין את הגירעון ב-2 מיליון שקל בתקופה של 8 חודשים.

<אחמד זועבי: בימים אלה מינה שר הפנים ועדה לבדיקת איחוד רשויות, הרחבת גבולות וחלוקת הכנסות בין הרשויות.

<אחמד זועבי: שמעתי שזה ועדת איחוד רשויות.

<אחמד זועבי: המנדט שלה זה לפזר את המועצה.

<אחמד זועבי: אנחנו לא נסכים לזה.

<אחמד זועבי: הוועדה עדיין עובדת וטרם סיימה את עבודתה.

<אחמד זועבי: לא ידוע איזה המלצות תביא בפני השר.

<אחמד זועבי: במקביל, הקים משרד הפנים ועדת בחירות להכין את הבחירות בבוסת

<אחמד זועבי: אן אלמרג' שמתקיימות בתאריך 2 לדצמבר 2014.

<אחמד זועבי: מאחר וועדת הבדיקה טרם קבעה מה הוא המעמד המוניציפאלי של המועצה האזורית בוסתאן אלמרג', אני מבקש בשמי ובשם רוב האנשים מכפר מצר להקפיא את עבודת ועדת הבחירות, לדחות את הבחירות למועד אחר, ולאפשר את המשך כהונתו של מר יעקב זוהר המנוסה כראש המועצה.

<אחמד זועבי: אם ועדת החקירה תקבל החלטה לפרק את המועצה, אנחנו נתנגד להחלטה בגלל ניסיון העבר של הישוב דחי שהיה שייך לעפולה.

מירי רגב: מתי זה היה?

מירי רגב: דחי היה שייך לעפולה בעבר?

<עבדאללה זועבי: עד 2002.

מירי רגב: אתה בעצם מקבל את ההמלצה של חנא.

<אחמד זועבי: אני אומר שאין שום זכות שהמועצה תמשיך להתקיים אם לא יהיו לה הכנסות נוספות שיעזרו לה להגיע לעצמאות כלכלית ולשרת את התושבים.

<אחמד זועבי: אין שום זכות לקיום המועצה אם לא יהיו הכנסות נוספות.

דוד צור: אני מצטרף לכל מה שאמרה תמי.

דוד צור: אי אפשר להיכנס פה למערכת בחירות בזבזנית.

דוד צור: נכון שערך חוק היסוד של לבחור ולהיבחר הוא חזק.

דוד צור: אני מניח שעל העיקרון הזה גם בג"ץ קבע את מה שקבע.

דוד צור: בג"ץ אמר בסיפא של הדברים שצריך לייצב את המועצה הזאת מבחינה כלכלית.

דוד צור: הוועדה חייבת להאיץ את עבודתה כדי להתיישר ולהתחבר לאמירה הזאת של בג"ץ.

דוד צור: אני לא יודע אם היא תספיק בטווח של - -

מירי רגב: כבר אין לה.

מירי רגב: 6 חודשים לפני כבר לא רלוונטי.

תמר זנדברג: זה כבר 4.5.

דוד צור: ההמלצה בסוף היא לא לקיים את הבחירות בדצמבר, אלא להמתין לסיום עבודת הוועדה.

דוד צור: עבודת הוועדה חייבת להתרכז במודל הקיום של המועצה, של הישובים, איך הם אמורים להתקיים, לא בדברים המינהליים.

דוד צור: יש פה אחוזי גבייה עצומים.

דוד צור: אין פה איזו רשלנות של מועצה, של רשות או של ראש מועצה שהיה לפני שלא גובה מהתושבים, אלא יש פה מודל של קיום בחסר.

באסל גטאס: כך המצב של כל הרשויות הערביות.

באסל גטאס: מה ייחודי להם?

דוד צור: אני מסכים שזו בעיה ברוב הרשויות הערביות.

דוד צור: שינוי גבולות גזרה, אולי איחוד רשויות או הצעות אחרות שיבואו בתוך הוועדה, לא ללכת כרגע למהלך של בחירות.

חנא סוייד: זה לא נקרא גזרה.

חנא סוייד: גזרה זה בתפקיד הקודם שלך.

חנא סוייד: מדובר בתחומי שיפוט.

דוד צור: כן, שינוי תחומי השיפוט.

דוד צור: ההמלצה שלי היא חד משמעית לא לקיים את הבחירות בדצמבר.

מירי רגב: אתה מקבל את ההמלצה של חנא לא לפזר וגם לא לבוא מתוך כוונה לפזר.

דוד צור: לא לעשות כרגע פעולות, אלא לתת לוועדה הקרואה לעבוד.

דוד צור: במקביל, לתת לוועדת החקירה לומר את דברה.

<סאהר שלבי: אנחנו שומעים פה על דברים ממש נוראיים בבוסתאן אלמרג'.

<סאהר שלבי: מר אפיף אמר שהגירעון גדל בתקופת הוועדות הממונות.

<סאהר שלבי: זה דבר חמור מאוד.

<סאהר שלבי: מר יעקב זוהר דיבר על 600 אלף שקל שכר עובדים.

<סאהר שלבי: זה דבר מאוד חמור.

<סאהר שלבי: אני לא יודע למה מחזיקים כל כך הרבה עובדים.

<יעקב זוהר: אמרתי מינוס 600 אלף בחודש.

<יעקב זוהר: לא אמרתי עובדים.

<סאהר שלבי: אנחנו אחרי 4 ועדות ממונות.

<סאהר שלבי: עם כל הכבוד למר יעקב זוהר על מה שהוא עושה, אנחנו בינתיים לא רואים באופק הקרוב איזה משהו שיכול לעזור לנו.

<סאהר שלבי: אנחנו רוצים שתקופת הוועדה של מר יעקב זוהר תסתיים ב-2 בדצמבר.

<סאהר שלבי: אנחנו רוצים בחירות שאנחנו ננהל.

<סאהר שלבי: זאת זכות לגיטימית שלנו.

<סאהר שלבי: הוועדות הממונות עשו לנו עוול, הביאו לנו הרבה חובות.

חנין זועבי: לפני הוועדות הממונות המצב היה טוב?

<סאהר שלבי: יותר טוב מהוועדות הממונות.

<עבדאללה זועבי: הוא מייצג רק את עצמו.

<עבדאללה זועבי: הוא לא מייצג את תושבי סולם.

באסל גטאס: גם אתה מייצג רק את עצמך.

<סאהר שלבי: אנחנו רוצים להגדיל את תחום השיפוט כדי להביא עוד הכנסות.

<סאהר שלבי: זה הפתרון היחיד.

<סאהר שלבי: לא ועדה ממונה ולא פיזור.

דוד צור: זה תעשה דרך בחירות?

דוד צור: כשהיה ראש עיר שנבחר המועצה הייתה בגירעון עצום.

באסל גטאס: ברור שהדיון טעון.

באסל גטאס: ברור שיש חילוקי דעות.

באסל גטאס: אם היינו עושים סקר, אני בטוח שהיינו מקבלים תוצאות שונות.

באסל גטאס: רק דבר אחד ברור, מבחינתי, מבחינת העמדות כלפי השלטון המקומי.

באסל גטאס: אני בעד לשמר את הצורה הקיימת של איחוד הרשויות או המסגרת הארגונית.

באסל גטאס: לא ידעתי שקיימת אצלנו מועצה אזורית.

באסל גטאס: כל המועצות האחרות הן מועצות מקומיות, לא מועצה אזורית.

באסל גטאס: מי השנייה?

<יעקב זוהר: אל- בטוף.

באסל גטאס: זה המקרה היחידי.

באסל גטאס: כל השאר הם רשויות מקומיות.

באסל גטאס: אני חושב שזה יתרון.

באסל גטאס: אם כבר עשו את הטעות הזאת ונתנו לנו מועצה אזורית, אנחנו צריכים לשמר אותה.

באסל גטאס: לא לוותר ולא לשאוף למועצה מקומית, כמו שידידי חנא חשב שיותר טוב.

באסל גטאס: יש יתרונות אחרים , נוספים וחשובים שיישארו.

באסל גטאס: אתם צריכים להחזיק בשתי ידיים את המועצה האזורית.

חנא סוייד: אני לא הבנתי למה אתה מתכוון.

באסל גטאס: אני חושב שהמסגרת של מועצה אזורית - -

חנא סוייד: את המסגרת צריך לשמר.

חנא סוייד: אפשר לקרוא לה מועצה מקומית, אפשר לקרוא לה מועצה אזורית, אבל על המסגרת צריך לשמור.

באסל גטאס: המעמד המוניציפאלי היחידי שקיים במגזר הערבי הוא מועצה מקומית.

חנא סוייד: אתה חושב שהוא יותר טוב?

חנא סוייד: אין לך את הנתונים הדרושים.

באסל גטאס: אני חושב שההנהגה המקומית, מי שייבחר או הוועדה הממונה צריכים לנצל את היתרונות של המועצה האזורית.

באסל גטאס: זה משהו שאפשר לבנות עליו.

באסל גטאס: אני נגד פירוק למועצות נפרדות, או להתחיל לחבר.

באסל גטאס: אני מתלבט בנקודה אחת.

באסל גטאס: אני תמיד בעד בחירות.

באסל גטאס: זו הנטייה של איש שמאמין בזכות האנשים לבחור ולהיבחר.

באסל גטאס: אני חושב שהרצון של התושבים הכי טוב שיתבטא בבחירות.

באסל גטאס: אתם מפחדים שאם תבוא מועצה נבחרת חדשה או הנהגה חדשה משרד הפנים לא ייתן לה, לא יגבה אותה או לא ייתן לה כסף, כמו שהוא עשה - עוד אין הוכחות שכך יקרה - עם הוועדה הממונה.

באסל גטאס: הניסיון שלכם עצמכם עם 5 שנים של ועדות ממונות שהיו לפני זוהר היה ניסון גרוע.

באסל גטאס: אם אפילו תהיה מחשבה לדחות את הבחירות, שאני בטוח שיש אנשים שיתכננו ללכת לבית משפט נגד הניסיון הזה, צריך לתחום את זה בזמן, כלומר לדחות ל-6 חודשים או לשנה על מנת שזוהר והוועדה הקיימת ימצאו את פתרון הקסם ויפתרו את הבעיה.

באסל גטאס: אני נגד פירוק, נגד דחיית הבחירות, אלא אם כן זה יהיה כפוף להבטחה של משרד הפנים, כמו שהיה במקרה של טייבה שהזרימו 30 מיליון או 20 מיליון.

אחמד טיבי: 150 מיליון.

באסל גטאס: אם תהיה התחייבות של משרד הפנים להציל את המועצה, אפשר יהיה לדחות את הבחירות בחצי שנה.

<יעקב זוהר: בגודל שלי אני יותר גרוע מטייבה.

באסל גטאס: לגבי מקורות ההכנסה.

באסל גטאס: אתם אומרים שאם אין מקורות הכנסה והמועצה לא תהיה עצמאית, יצטרכו לפרק אותה.

באסל גטאס: המצב שלכם לא שונה מאף יישוב ערבי אחר.

באסל גטאס: מאיפה מקורות ההכנסה של ראמה, סאג'ור ועוד כמה יישובים שיש בהם קצת אזורי תעשייה ומסחר?

<קריאה: לא נכון.

באסל גטאס: אני אומר לך שזה נכון.

באסל גטאס: 80% מההכנסות של הישובים העצמאיים באות מארנונה על בתים.

באסל גטאס: כותבים על זה.

באסל גטאס: אולי לכם, בגלל שאתם ישובים קטנים וכפריים, יש פחות מסחר מאחרים.

<קריאה: מדובר על סוציו אקונומי מאוד נמוך.

באסל גטאס: אסור לקשור בין ההכנסות העצמיות שבאות מהארנונה.

באסל גטאס: אם יפרקו אתכם תהיה אותה ארנונה, אם יאחדו אתכם תהיה אותה ארנונה.

באסל גטאס: אם בכמות הארנונה מגיעים ל-84%, זה מצוין.

באסל גטאס: ההכנסות המשלימות צריכות לבוא ממענקי איזון של משרד הפנים, או, וזה עדיף לגבינו, מחלוקת הכנסות בין אזורי התעשייה מסביב.

באסל גטאס: לזה צריך לשאוף.

באסל גטאס: אתם צריכים להתאחד בדרישה שהמסגרת הארגונית תישמר.

באסל גטאס: אתם צריכים לעמוד על זה שהבחירות יתקיימו או יידחו בשנה, בתנאי שמשרד הפנים יתחייב שבשנה זו הוא יזרים סך כסף מסוים.

תמר זנדברג: למה שלא יהיו עם מועצות שיש להם אזורי תעשייה?

באסל גטאס: שיתחברו אליהם?

חנין זועבי: למה לא את האופציה השלישית של רשות ערבית עשירה?

חנין זועבי: למה תמיד בין שני המסלולים?

תמר זנדברג: בסדר גמור.

תמר זנדברג: למה עם מענק איזון?

חנין זועבי: לא מענק איזון.

באסל גטאס: אזור תעשייה אלון תבור קם על הקרקעות שלהם.

באסל גטאס: ההכנסות הולכות ליהודים, הזיהום הולך אליהם, לישובים הערביים.

דוד אזולאי: אני מפנה אותך למועצות האזוריות שיש שם ישובים ערביים.

דוד אזולאי: אם תשאלי את התושבים הערביים לגבי עמדתם, הם יגידו לך שהם לא רוצים להישאר שם.

דוד אזולאי: לצערי הרב, הם לא בדיוק מקבלים את החלק ההולם אותם בעוגה השלימה.

תמר זנדברג: זאת הבעיה.

<קריאה: לא עצם ההימצאות שלהם שם.

דוד אזולאי: אל תשכחי שהמקור של המועצה הזאת היה לפני כן בתוך המועצות האזוריות היהודיות.

דוד אזולאי: הן פורקו והפכו לשתי מועצות אזוריות.

חנין זועבי: הגלבוע, למשל.

חנין זועבי: תשווי בין הישובים הערביים בתוך מועצה אזורית גלבוע לבין הישובים היהודים.

חנין זועבי: אדוני היושב-ראש, ההיגיון של פיזור, חיסול או פירוק המועצה האזורית הוא עיקרון מבזה שאומר שהישובים הערביים לא יכולים להתקיים בפני עצמם.

חנין זועבי: זאת המועצה האזורית הערבית היחידה כמעט שאותה הם מפרקים.

חנין זועבי: זה ביזיון לעיקרון הבחירות.

חנין זועבי: זה החלק שבו אנחנו יכולים לנהל את עצמנו ואת העניינים של עצמנו.

חנין זועבי: לצערי, אנחנו לא מנהלים אותם טוב.

חנין זועבי: לצערי, כאשר אנחנו בוחרים אנחנו לא בוחרים את ראש המועצה על פי קריטריונים אובייקטיביים.

חנין זועבי: זה כלל שאני חושבת שתקף לכל הישובים הערביים.

דוד אזולאי: בזה אני מסכים איתך.

חנין זועבי: הרעיון של לפרק ולפזר אומר שהתושבים והמועצה המקומית הערבית לא יכולים להתקיים בפני עצמם.

חנין זועבי: זאת מסקנה מאוד מסוכנת.

חנין זועבי: הנושא אינו בחירות ואינו אם להמשיך את הוועדה הממונה.

חנין זועבי: זה אינו נושא של כוח אדם.

חנין זועבי: זה נושא של מקורות ההכנסה הכלליים של המועצה.

חנין זועבי: גם כאשר הולכים לבחירות, וגם כאשר ממשיכים עם אותה ועדה ממונה, הבעיה מתקיימת, ממשיכה.

חנין זועבי: הבעיה היא עם מקורות ההכנסה.

חנין זועבי: השאלה היא לא אם ללכת לבחירות או לא ללכת לבחירות.

חנין זועבי: השאלה איך מעצימים את ההכנסות הכלכליות של הישובים האלה.

חנין זועבי: זה העניין.

חנין זועבי: גברתי היושבת-ראש, אנחנו לא פותרים כלום אם לא יוצאים עם המלצה להגדיל את מקורות ההכנסה על ידי חלוקה עם אזור התעשייה שהוקם על אדמות התושבים.

חנין זועבי: זו הדרישה שאתם חייבים למסור.

חנין זועבי: אם התושבים מסכימים שהבעיה היא מקורות הכנסה, אנחנו חייבים לצאת בדרישה להרחיב את תחום השיפוט של המועצה המקומית ואת מקורות ההכנסה.

<יעקב זוהר: מועצה אזורית, לא מועצה מקומית.

חנין זועבי: את המועצה האזורית להרחיב, ולהתחלק עם אזור התעשייה.

אחמד טיבי: אני מדבר כחבר כנסת שמתעניין בבוסת

אחמד טיבי: אן אלמרג', אבל גם כאדם שבא מישוב מנוסה שמצבו היה גרוע ועדיין רע – טייבה, שהתנסה בוועדות קרואות.

<עבדאללה זועבי: עם פרוגנוזה טובה.

אחמד טיבי: עכשיו אני אסביר למה.

אחמד טיבי: זה לא בגלל הוועדה הממונה.

אחמד טיבי: נדמה לי שאצלכם היו יותר ראשי ועד ממונים מאשר בטייבה.

אחמד טיבי: זה כלי ניסוי לא צודק לגבי ישובים קטנים כאלה, גם לא לגבי טייבה.

אחמד טיבי: מה שאני חש פה – אני יושב פה מתחילת הישיבה - שיש חילוקי דעות קוטביים בין x, y וקבוצות שונות.

אחמד טיבי: זו חברה פלורליסטית, דמוקרטית.

אחמד טיבי: אני לא רואה בזה רע.

אחמד טיבי: הרוב צריך להחליט על פי טובת התושבים, לא על פי טובת משרד הפנים, הוועדה הממנה, ראש הוועדה הממונה וכדומה.

אחמד טיבי: למה טייבה התחילה להתאושש?

אחמד טיבי: לא בגלל הוועדה הממונה ולא בגלל שזה יהודי וההוא היה ערבי - כולם ממונים, כולם עסקנים - אלא בגלל שהממשלה פתאום החליטה להשקיע 150 מיליון שקל.

אחמד טיבי: כסף מביא לשינוי.

אחמד טיבי: כסף אמור להיות כסף ממשלתי יותר מאשר ארנונה של תושבים.

אחמד טיבי: בישובים ערבים ארנונה של תושבים לא מספיקה.

אחמד טיבי: אחד מתחומי האפליה הקשים ביותר בין ישובים ערבים לישובים יהודים זה ארנונה תעשייתית, ארנונה של עסקים.

אחמד טיבי: יש פער אדיר בהכנסות.

אחמד טיבי: אצלנו כמעט ואין הכנסות כאלו.

אחמד טיבי: פה יש מקור של אזור תעשייה שלא מנוצל לטובת התושבים, על כן את המקור הזה צריך לנצל לטובת התושבים.

אחמד טיבי: המצב הוא לא קשה.

אחמד טיבי: מה ההבדל בין מועצה אזורית ערבית, שמרעיפים עליה שבחים, לבין מועצה אזורית של ישובים יהודים?

אחמד טיבי: במועצה אזורית של ישובים יהודים מלא אדמה, מלא רזרבה של קרקע.

אחמד טיבי: אצל הערבים ההיפך הוא הנכון.

אחמד טיבי: גם מקור ההכנסה ומרווח המחייה שונה ומופלה לרעה.

אחמד טיבי: אני מתנגד לפירוק.

אחמד טיבי: אני לא חושב שפירוק זה פתרון.

אחמד טיבי: אם הממשלה תחליט להביא מקור הכנסה, אז גם ראש מועצה ערבי, לא ממונה, שנבחר באופן דמוקרטי, יוכל לטפל בכסף הזה יפה לטובת התושבים.

אחמד טיבי: גם בטייבה אני בעד עיקרון של בחירות.

אחמד טיבי: אני חושב שמי שנבחר באופן דמוקרטי והוא תושב המקום, יותר דואג וקשוב לרחשי הלב של הציבור.

אחמד טיבי: לפעמים אומרים, וכולנו יודעים את זה, שהחדש כאילו נטול סכסוכים פנימיים וכדומה, אבל סכסוכים פנימיים זה חילוקי דעות דמוקרטיים.

אחמד טיבי: לצערי הרב, יש חילוקי דעות שהם על בסיס לא ענייני, על בסיס חמולתי, שזה אחד מהמחלות הקשות כמעט בכל הישובים אצלנו.

אחמד טיבי: צר לי על כך.

<עבדאללה זועבי: הוויכוח הוא על מתי יתקיימו הבחירות.

אחמד טיבי: אני בעד בחירות דמוקרטיות.

אחמד טיבי: הבחירות נקבעו.

אחמד טיבי: אני מתנגד לפירוק.

<עבדאללה זועבי: מועד הבחירות הוא בעייתי.

<אחמד זועבי: בחירות עוד 3 חודשים זה - -

<קריאה: התכנסנו ב-2012, כשחבר הכנסת אזולאי היה נוכח.

<קריאה: נאמרו כמעט אותם דברים.

<קריאה: משרד הפנים ביקש עוד שנתיים, אמר שהוא תוך שנתיים יבריא את המועצה.

<קריאה: הגענו לבג"ץ.

<קריאה: בג"ץ מתח ביקורת קשה מאוד על משרד הפנים.

<קריאה: אני יכול להציג את הפרוטוקול של ההחלטה.

<קריאה: משרד הפנים לא עשה שום דבר בשנתיים האלו.

<קריאה: משרד הפנים היה מחויב על פי החלטה.

<קריאה: הוא לא מילא אחר החלטת בית המשפט.

<קריאה: הוא חייב להמציא לוועדת הפנים דיווח כל חצי שנה.

<קריאה: הוא לא עשה כן.

<קריאה: הוועדה שהוקמה, הוקמה רק בשביל להאריך למר יעקב זוהר את כהונתו.

<קריאה: אנחנו רוצים שיהיו בחירות בבוסת

<קריאה: אן אלמרג' ב-2.12.2014.

<קריאה: אנחנו עומדים על הבחירות.

חנין זועבי: עם אותם מקורות הכנסה?

חנין זועבי: אתה מחזק את הבעיה.

<קריאה: לא צריך לקשור את עבודת הוועדה עם הבחירות.

<קריאה: הוועדה יכולה לסיים את העבודה שלה אחרי - -

חנין זועבי: תדברו משהו על מקורות ההכנסה.

<קריאה: יש ועדה על זה.

נחמן שי: דווקא בגלל שמדובר בישוב מרוחק, קטן, לא זוכה לכותרות, ישוב ערבי, מראה שאנחנו מתייחסים ברצינות לעניין, לא מצפצפים ועוברים לצרות שיש לנו מכאן ועד אמריקה.

נחמן שי: גם אני באתי לשם כך.

נחמן שי: אני חושב שהכיוון הנכון הוא לקיים בחירות, לתת לתושבים לקבוע את העתיד של היישוב שלהם.

נחמן שי: זאת הדמוקרטיה, זאת מהות הדמוקרטיה.

נחמן שי: כל תהליך אחר של התערבות ברצון הטבעי של אנשים לבחור לעצמם מנהיגים הוא עיוות של העקרונות הבסיסיים ביותר של דמוקרטיה, לכן צריך לחזור למסלול של בחירות.

נחמן שי: אני יודע שהייתה מועצה ממונה.

נחמן שי: ראיתי קצת את הבעיות הכלכליות שהן באמת קשות מאוד.

נחמן שי: אולי הן לא ייפתרו מעצם הבחירות.

נחמן שי: אחר כך זה עובר לרמה אחרת של אחריות מדינתית, לראות איך אפשר לסייע למועצה הזאת ולאנשים האלה לבחור לעצמם מנהיגות.

נחמן שי: בדרך הזאת, אני אומר לכולם, אנחנו מעוותים את זה, אנחנו שוברים את העיקרון הבסיסי הזה.

נחמן שי: הכי גרוע בעיני זה בכלל לפזר את הישובים, לחלק אותם ולפגוע בהזדהות שלהם עם המקום ועם הסביבה שבה הם נמצאים, רק כי לא מוצאים להם פתרון.

נחמן שי: המדינה צריכה לחפש להם מקורות הכנסה, לסייע להם ולתת להם לנהל את החיים שלהם בעצמם.

חנא סוייד: אני רוצה לתמצת את העמדה שלי בעניין.

חנא סוייד: אני מבחין בין שני דברים.

חנא סוייד: יש את העניין המבני ואת העניין הפרוצדוראלי.

חנא סוייד: בעניין המבני אני נגד פירוק המועצה.

חנא סוייד: זאת לא אופציה.

חנא סוייד: זה לזרוק את התינוק עם המים.

חנא סוייד: בעניין המבני צריך לצרף אזורים מניבי ארנונה לשטח ולתחום השיפוט של המועצה האזורית.

חנא סוייד: אלה שני "מאסטים".

חנא סוייד: זה "מאסט" שוועדת החקירה צריכה לצאת בו.

חנא סוייד: אנחנו נמליץ לה.

חנא סוייד: בעניין הפרוצדורלי אני חושב שמשרד הפנים, שעשה את כל הסאגה המצערת הזאת, חייב להוציא כסף ולהתחיל לסגור את הגירעונות של המועצה.

חנא סוייד: אני בעד כך שברגע שהגרעון של המועצה יהיה נורמטיבי, מיד לקיים בחירות.

מירי רגב: אני מבקשת לסכם את הדיון הזה.

מירי רגב: המכתב הוא לשר הפנים.

מירי רגב: ועדת הפנים קיימה דיון בעקבות בקשתו של חבר הכנסת חנא.

מירי רגב: ועדת הפנים והגנת הסביבה התכנסה לדון במצבה הקשה של המועצה האזורית בוסתאן אלמרג' - דיון שהתבקש וקיבל תמיכה של חברי כנסת רבים נוספים, ביוזמתו של חבר הכנסת חנא סוייד.

מירי רגב: אני מתרשמת שמאז שהתמנה מר יעקב זוהר ליושב ראש ועדה ממונה – שמעתי את זה גם מפי התושבים - יש שינוי בטורעאן, מתחיל להתייצב מצבה של המועצה המקומית האזורית.

מירי רגב: עדיין הפערים והגרעון והיכולת של המועצה לתת שירות לתושבים הוא כמעט בלתי אפשרי.

מירי רגב: הוועדה לא דנה בתפקיד המועצה.

מירי רגב: הוועדה דנה ביכולת של המועצה לתת שירות לתושבים שלה.

מירי רגב: המטרה היא התושבים, לא המועצה.

מירי רגב: המועצה היא כלי שבאמצעותו היא אמורה לתת שירותים בסוגיות שונות, החל מהחינוך, דרך התרבות, דרך הרווחה, דרך התשתיות, על-מנת שכל אזרח ירגיש שהוא מקבל שירותים.

<קריאה: לא מקבלים שירותים.

מירי רגב: משום שהוועדה התרשמה שהשירותים שמקבלים התושבים אינם שירותים מיטביים, בלשון המעטה, מברכת הוועדה על החלטתו של שר הפנים להקים ועדה אשר תבדוק באופן עמוק את ההתנהלות, היכולת והיציבות של המועצה בוסתאן אלמרג'.

מירי רגב: עם זאת ממליצה הוועדה לשר הפנים לדחות את הבחירות עד לאחר קבלת המלצות הוועדה שהקים והצגת ההמלצות בפני חברי ועדת הפנים והגנת הסביבה של הכנסת.

מירי רגב: בתחילת נובמבר אני מבקשת שיוצגו ההמלצות בפני הוועדה.

מירי רגב: אין כאן החלטה של הוועדה.

מירי רגב: אני רוצה להוסיף פה את ההמלצה האישית שלי.

מירי רגב: לא ראיתי כאן החלטה של כל הוועדה, לכן אני לא רוצה להגיד שכל הוועדה.

מירי רגב: אני באופן אישי חושבת שלא נכון לפזר את המועצה.

מירי רגב: אני חושבת שמועצת בוסתאן צריכה להישאר כפי שהיא.

חנא סוייד: לשמר את המבנה שלה.

מירי רגב: לשמר ולאפשר לה להתייצב על ידי ליווי של ועדה ממונה, על ידי יישום המלצות הוועדה על ידי ועדה ממונה.

מירי רגב: מהרגע שהוועדה הממונה תייצב את המצב בבוסתאן, לא יותר משנתיים, צריך ללכת לבחירות.

מירי רגב: כולנו בעד בחירות.

מירי רגב: כולנו בעד שהאזרחים יבחרו את ראש העיר שלהם.

מירי רגב: רק עם קבלת ההמלצות של הוועדה ללכת לבחירות.

חנין זועבי: מה לגבי מקורות הכנסה?

אחמד טיבי: סיוע ממשלתי כדוגמת הסיוע של טייבה.

מירי רגב: אני מקבלת את המלצתו של חבר הכנסת טיבי.

מירי רגב: אנחנו ממליצים לשר הפנים, שדרך אגב בא לוועדה הזאת והוועדה הזאת אישרה, לתת סיוע למועצה כפי שסייעו לטייבה.

אחמד טיבי: אני מוכן לעשות לבוסתאן אלמרג' מה שעשיתי לטייבה.

מירי רגב: כל הוועדה מאמינה שהכוונה של הוועדה היא למצוא הכנסות נוספות למועצה על מנת שהמועצה תוכל לנהל את עצמה בצורה מסודרת ומאוזנת לטובת רווחת תושבי המועצה כולם.

מירי רגב: תודה רבה לכולם.